2014R1361 — SL — 22.12.2014 — 000.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (EU) št. 1361/2014 z dne 18. decembra 2014 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede mednarodnih standardov računovodskega poročanja 3 in 13 ter mednarodnega računovodskega standarda 40 (Besedilo velja za EGP) (UL L 365, 19.12.2014, p.120)





popravljena z:









▼B

UREDBA KOMISIJE (EU) št. 1361/2014

z dne 18. decembra 2014

o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede mednarodnih standardov računovodskega poročanja 3 in 13 ter mednarodnega računovodskega standarda 40

(Besedilo velja za EGP)







EVROPSKA KOMISIJA JE – ob upoštevanju Pogodbe o delovanju Evropske unije, ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov ( 1 ), zlasti člena 3(1) Uredbe, ob upoštevanju naslednjega: (1) Z Uredbo Komisije (ES) št. 1126/2008 ( 2 ) so bili sprejeti nekateri mednarodni standardi in pojasnila, ki so obstajali 15. oktobra 2008. (2) Upravni odbor za mednarodne računovodske standarde (UOMRS) je 12. decembra 2013 objavil cikel letnih izboljšav mednarodnih standardov računovodskega poročanja 2011–2013 (v nadaljnjem besedilu: letne izboljšave) v okviru rednega postopka izboljševanja, katerega cilj je poenostaviti in pojasniti zadevne standarde. Namen letnih izboljšav je obravnavati ne preveč nujna vendar potrebna vprašanja, o katerih je UOMRS razpravljal tekom projekta, ki se je začel leta 2011, v zvezi z nedoslednostmi v mednarodnih standardih računovodskega poročanja (MSRP) oziroma potrebnimi razjasnitvami besedila. Spremembe MSRP 3 in 13 so razjasnitve ali popravki zadevnih standardov. Spremembe mednarodnega računovodskega standarda (MRS) 40 vključujejo spremembe obstoječih zahtev ali dodatne napotke za izvajanje teh zahtev. (3) Navedene spremembe obstoječih standardov vsebujejo nekatera sklicevanja na MSRP 9, ki se trenutno ne more uporabljati, ker ga Unija še ni sprejela. Zato je vsako sklicevanje na MSRP 9 v Prilogi k tej uredbi treba razumeti kot sklicevanje na MRS 39 Finančni instrumenti: pripoznavanje in merjenje. (4) Posvetovanje s skupino tehničnih strokovnjakov Evropske svetovalne skupine za računovodsko poročanje potrjuje, da izboljšave izpolnjujejo tehnična merila za sprejetje, določena v členu 3(2) Uredbe (ES) št. 1606/2002. (5) Uredbo (ES) št. 1126/2008 je zato treba ustrezno spremeniti. (6) Ukrepi, predvideni s to uredbo, so v skladu z mnenjem Računovodskega regulativnega odbora – ob upoštevanju naslednjega: SPREJELA NASLEDNJO UREDBO:







Člen 1

1. Priloga k Uredbi (ES) št. 1126/2008 se spremeni:

(a) MSRP 3 Poslovne združitve se spremeni, kot je določeno v Prilogi k tej uredbi;

(b) MSRP 13 Merjenje poštene vrednosti se spremeni, kot je določeno v Prilogi k tej uredbi;

(c) MRS 40 Naložbene nepremičnine se spremeni, kot je določeno v Prilogi k tej uredbi.

2. Vsako sklicevanje na MSRP 9 v Prilogi k tej uredbi pomeni sklicevanje na MRS 39 Finančni instrumenti: pripoznavanje in merjenje.

▼C1

Člen 2

Podjetja začnejo uporabljati spremembe iz člena 1(1) najpozneje z začetkom prvega poslovnega leta, ki se začne 1. januarja 2015 ali pozneje.

▼B

Člen 3

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.









PRILOGA

Cikel letnih izboljšav MSRP 2011–2013 ( 3 )

Sprememba MSRP 3 Poslovne združitve

Spremeni se 2. člen in doda 64.J člen.

PODROČJE UPORABE

2 Ta MSRP se uporablja za transakcijo ali drug poslovni dogodek, ki ustreza opredelitvi poslovne združitve. Ta MSRP se ne uporablja za: (a) obračunavanje oblikovanja skupnega aranžmaja v računovodskih izkazih samega skupnega aranžmaja. (b) …

Datum začetka veljavnosti

…

64J Cikel letnih izboljšav MSRP 2011–2013, ki je bil izdan decembra 2013, je spremenil 2.(a) člen. Podjetje mora uporabiti navedeno spremembo za naprej za letna obdobja, ki se začnejo 1. julija 2014 ali pozneje. Uporaba pred tem datumom je dovoljena. Če podjetje to spremembo uporabi za zgodnejše obdobje, mora to razkriti.

Sprememba MSRP 13 Merjenje poštene vrednosti

Spremeni se 52. člen in doda C.4 člen.

Uporaba za finančna sredstva in finančne obveznosti z nasprotnimi pozicijami pri tržnih tveganjih ali kreditnem tveganju nasprotne stranke

…

52 Izjema iz 48. člena velja le za finančna sredstva, finančne obveznosti in druge pogodbe, ki spadajo na področje MRS 39 Finančni instrumenti: pripoznavanje in merjenje ali MSRP 9 Finančni instrumenti. Sklicevanja na finančna sredstva in finančne obveznosti v 48–51 in 53–56 členih je treba razumeti, kot da se uporabljajo za vse pogodbe, ki spadajo na področje uporabe in se obračunajo v skladu z MRS 39 ali MSRP 9, ne glede na to, ali ustrezajo opredelitvam finančnih sredstev ali finančnih obveznosti iz MRS 32 Finančni instrumenti: predstavljanje. …

Priloga C

Datum uveljavitve in prehod

…

C4 Cikel letnih izboljšav 2011–2013, ki je bil izdan decembra 2013, je spremenil 52. člen. Podjetje mora uporabljati navedeno spremembo za letna obdobja, ki se začnejo 1. julija 2014 ali pozneje. Podjetje mora uporabljati navedeno spremembo za naprej od začetka letnega obdobja, v katerem je bil prvič uporabljen MSRP 13. Uporaba pred tem datumom je dovoljena. Če podjetje to spremembo uporabi za zgodnejše obdobje, mora to razkriti.

Sprememba MRS 40 Naložbene nepremičnine

Pred 6. členom se doda naslov. Doda se 14.A člen. Za 84.a členom se dodajo naslov ter 84.A in 85.D člen.

Razvrstitev nepremičnin kot naložbene nepremičnine ali lastniško uporabljane nepremičnine

6 Delež v nepremičnini, ki ga ima najemnik pri poslovnem najemu, se lahko razvrsti in obračunava kot naložbena nepremičnina, če in zgolj če nepremičnina tudi sicer ustreza opredelitvi izraza naložbena nepremičnina in če najemnik uporablja model poštene vrednosti iz 33.–55. člena za pripoznano sredstvo. Ta različica razvrstitve je na voljo za vsako posamezno nepremičnino (property-by-property). Ko pa je ta različica razvrstitve izbrana za takšen delež v nepremičnini pri poslovnem najemu, je treba vse nepremičnine, ki so razvrščene kot naložbene nepremičnine, obračunavati po modelu poštene vrednosti. Kadar je izbrana ta različica razvrstitve, se vsak tako razvrščeni delež vključi v razkritja, ki jih zahtevajo 74.–78. člen. …

14 Za določitev, ali se nepremičnina šteje kot naložbena nepremičnina, je potrebna presoja. Podjetje razvija merila, tako da lahko presoja dosledno v skladu z opredelitvijo pojma naložbenega premoženja in z napotki v 7.–13. členu. 75.(c) člen zahteva, da podjetje razkrije ta merila, če je razvrstitev težavna.

14 A Potrebna je tudi presoja za določitev, ali je pridobitev naložbene nepremičnine pridobitev sredstva ali skupine sredstev ali poslovna združitev v skladu z MSRP 3 Poslovne združitve. Potrebno je sklicevanje na MSRP 3, da se ugotovi, ali gre za poslovno združitev. Razprava v 7.–14. členu tega standarda se nanaša na to, ali je nepremičnina lastniško uporabljana nepremičnina ali naložbena nepremičnina, in ni namenjena ugotavljanju, ali je pridobitev nepremičnine poslovna združitev, kakor je opredeljena v MSRP 3. Odločanje o tem, ali določena transakcija ustreza opredelitvi poslovne združitve, kakor je opredeljena v MSRP 3, in vključuje naložbeno nepremičnino, kakor je opredeljena v tem standardu, zahteva ločeno uporabo obeh standardov. …

Prehodne določbe

…

Model nabavne vrednosti

…

Poslovne združitve

84 A Cikel letnih izboljšav MSRP 2011–2013, ki je bil izdan decembra 2013, je dodal 14.A člen in naslov pred 6. členom. Podjetje uporablja navedeno spremembo za naprej za pridobitve naložbenih nepremičnin od začetka prvega obdobja, za katero sprejme navedeno spremembo. Posledično se obračunavanje pridobitev naložbenih nepremičnin v prejšnjih obdobjih ne prilagodi. Vendar se podjetje lahko odloči, da bo uporabilo spremembo posameznih pridobitev naložbenih nepremičnin, ki je nastala pred začetkom prvega letnega obdobja, ki je na datum začetka veljavnosti ali po tem datumu, če in zgolj če so mu na voljo informacije, potrebne za uporabo te spremembe za zgodnejše transakcije.

DATUM ZAČETKA VELJAVNOSTI

…

85D Cikel letnih izboljšav 2011–2013, ki je bil izdan decembra 2013, je dodal naslove pred 6. členom in za 84. členom ter 14.A in 84.A člen. Podjetje mora uporabljati navedene spremembe za letna obdobja, ki se začnejo 1. julija 2014 ali pozneje. Uporaba pred tem datumom je dovoljena. Če podjetje uporablja te spremembe za zgodnejše obdobje, mora to razkriti.